open-index/open-wikipedia-markdown huggingface dataset:
Филимена Попоска

**Филимена Попоска** (Тетово, 1946) – е македонски научник и редовен професор на Технолошко-металуршкиот факултет во Скопје.

## Животопис
Поповска е родена во Тетово во 1946 година. Дипломирала (1969), магистрирала (1977) и докторирала (1980) на Технолошко-металуршкиот факултет во Скопје. На истиот факултет работи од 1969 г., а редовен професор е од 1991 г. Била продекан на Технолошко-металурш киот факултет во Скопје. Имала повеќе студиски престои во Европа. Подрачја: хемиски реактори, екстракциони процеси, преработка на нафта, оптимизација и проектирање на технолошки процеси.

## Библиографија
Автор е на научни трудови и истражувачки проекти.
* Екологија и заштита на животната средина **Том 6, Број 1-2, 1998-99 **ISSN 0354-2491 (заедно со <font color="#000000">Костадин Николовски</font> во делот *„[http://www.mes.org.mk/PDFs/Journal/Vol%2006/Poposka%20&%20Nikolovski.pdf <font color="#000000">Создавање, претворање и отстранување на азотните оксиди. II. Дел. Отстранување на азот моноксид со натриум оксид</font>]“*)

## Наводи

Категорија:Македонски научници
Категорија:Луѓе од Тетово
Категорија:Македонски универзитетски професори
Категорија:Родени во 1946 година
Свето Серафимов

**Свето Серафимов** ( во  — ) — македонски новинар и преведувач.

## Животопис

Серафимов е роден во Тетово на 19 јули 1928 година. Од 1950 година целиот свој работен век го минал како уредник и коментатор во Културната и во Надворешно-политичката рубрика на „Нова Македонија“. Постојан дописник бил од Атина и од Бејрут и известувач од многубројни настани во светот. Тој е плоден преведувач на значајни дела од англиски јазик. Свето Серафимов е добитник на наградата „30 септември“ што Сојузот на литературни преведувачи ја врачува по повод Светскиот ден на преведувачот. Наградата ја добил за неговите преводи од англиски на македонски јазик на дела од англосаксонски автори и за придонес во афирмацијата на преведувачката дејност во Македонија.

## Наводи

Категорија:Луѓе од Тетово
Категорија:Македонски преведувачи
Категорија:Македонски новинари
Џеладин Мурати

**Џеладин Мурати** *([[албански]]: Xhelladin Murati)* (Џепчиште, Тетовско,  ― македонски педагог, универзитетски професор и поранешен пратеник во Собранието на Република Македонија. По народност е Албанец.

## Животопис
Мурати е роден во тетовското село Џепчиште на 15 февруари 1942 година. Завршил Учителска школа во Скопје, педагогија на Филозофскиот факултет во Скопје во 1969 година, а магистерски студии на Филозофскиот факултет во Белград во 1978 година. Со докторат на педагошки науки, тој се стекнал на Универзитетот во Приштина во 1984 година. Работел како учител и бил директор на Заводот за унапредување на предучилишното и основното воспитание и образование во Тетово. Бил и професор на Педагошката академија во Скопје. За редовен професор на Педагошкиот факултет „Св. Климент Охридски“ во Скопје, бил избран во 1999 година, по предметите Општа педагогија и Методологија на педагошките истражувања. Бил пратеник во Собранието на Република Македонија, а ја вршел и функцијата потпретседател и член на Советот за безбедност.

## Библиографија
Автор е на околу 150 стручни и научни трудови со разновидна педагошка тематика, меѓу кои и на учебниците:
* „Општа педагогија“ и „Методологија на педагошките истражувања“ (1998), на албански јазик.
* Проблеми на педагогијата, 1992;
* Прилози за образованието, наставата и училиштето, 1996; 
* Аспекти на системот на образованието во Македонија, 1997 (на албански јазик) и др.

## Наводи

## Надворешни врски
* Биографија 

Категорија:Живи луѓе
Категорија:Луѓе од Џепчиште
Категорија:Македонски педагози
Категорија:Македонски Албанци
Категорија:Македонски универзитетски професори
Категорија:Југословенски педагози
Категорија:Југословенски Албанци
Категорија:Пратенички состав 1994-1998
Категорија:Апсолвенти на Филозофскиот факултет - Скопје
Категорија:Магистри на Белградскиот универзитет
Категорија:Доктори на Приштинскиот универзитет
Круме Наумовски

:*За спортистот во [[прескокнување на пречки со коњи]] видете [[Круме Наумовски (спортист)]]*

**Круме Наумовски** (Тетово, 1914 – Скопје,  ) — македонски првоборец.

## Биогрфаија
Наумовски е роден во Тетово во 1914 година. Бил член на МК на КПЈ во Тетово во 1941 година и бил одговорен за техниката од ПК на КПЈ за Македонија (1942). Бил член на *Петтиот областен комитет на КПМ* во 1943 и секретар на Околискиот комитет на КПМ во Скопје во 1944 година. По Ослободувањето извршувал значајни политички и општествени должности. Носител е на Партизанска споменица 1941.

## Наводи

Категорија:Луѓе од Тетово
Категорија:Починати во Скопје
Категорија:Учесници во НОБ
Категорија:Носители на Партизанска споменица од 1941
IBM Deep Blue

right|thumb|Deep Blue
**IBM Deep Blue** беше компјутер за играње шах развиен од компанијата IBM. На 11 мај, 1997, овој компјутер победи натпревар од шест игри против светскиот шампион Гари Каспаров. Каспаров подоцна ги обвини IBM за мамење, и побара реванш, но IBM одбија и го демонтираа Deep Blue. Во 1996 Каспаров ја победи претходната верзија на Deep Blue.

## Наводи
Религија во Молдавија

**Религијата во [[Молдавија]]** е одвоена и независна од државата. Уставот на Република Молдавија предвидува слобода на религиозно определување, а Владата генерално го почитува ова право во практика; Сепак, законот содржи ограничувања што, на моменти, спречува одредени активности на некои верски групи.

## Религиозна демографија

Најголема религија е христијанството, според кое 90% од населението се Православни христијани. Административно, постојат две автономни цркви кои припаѓаат на две автокефални цркви (со руски и романски јазик) во рамките на Источното Православие. Молдавската Православна црква (која припаѓа на Руската православна црква), според Државната служба за верски прашања, има 1.194 парохии, а Бесарабиската митрополија (припаѓа на Романската Православна Црква) има 124 парохии.

Во земјата има и верници на Римокатоличката црква, Баптистичката, Пентекостите, муслимани, евреи, Јеховини сведоци итн. Според најновите бројки на располагање, Еврејската заедница има околу 31.300 верници, од кој околу 20.000 живеат во Кишинев, 3.100 во Белци и околните области; 2.200 во Тираспол; 2.000 во Бендер, а 4.000 во други помали градови.
Религија во Црна Гора

мини|Верите во Црна Гора според пописот од 2011 година
**[[Црна Гора]]** е мултирелигиозна земја. Иако православното христијанство е доминантна религија, постојат и многубројни приврзаници на исламот и католизмот. Доминантни цркви се Црногорската Православна Црква и  Српската православна црква. Според уставот на Црна Гора, религијата е одвоена од државата и Црна Гора ја гарантира слободата за верска припадност.

## Христијанство

### Православие
Православното христијанство е вера која преовладува во Црна Гора. Приврзаниците на православното христијанство во Црна Гора се претежно Црногорците и Србите. Додека Србите се приврзаници на Српската православна црква и нејзината епархија во Црна Гора, Црногорците се поделени меѓу Српската православна црква и Црногорската православна црква (која не е канонски признаена).

### Католицизам
Католичкото христијанство е најмногу присутно во регионот на Бока Которска, каде што има значително присуство на етнички Хрвати. Исто така, поголем број на етничките Албанци се верници на католичкото христијанството.

## Ислам
Муслиманите го образуваат најголемото религиозно малцинство во земјата. Во Црна Гора има околу 118.477 муслимани или 19,11% од вкупното население. Тие се поделени во овие основни групи: Словенска, поделени меѓу босанските муслимани-Бошњаци и словенските муслимани, и етничките Албанци. Исламот е доминантна религија во северниот дел на општините.

## Галерија

Monasterio de Ostrog, Montenegro, 2014-04-14, DD 14.JPG|Манастир Острог
Kotor Cathedral in Kotor.jpg|Катедралата Св. Трифун во Котор
Hanukkah in Podgorica.jpg|Прослава на Ханука во Подгорица


## Наводи
Цефаласпидоморфи

**Цефаласпидоморфите** (**Cephalaspidomorphi** или **Cephalaspidomorpha**) сочинуваат таксон на безвилични ‘рбетници именувани по цефаласпидите, кои се група на коскоштитни (*Osteostraci*). Повеќето од членовите на оваа група се изумрени, но, таа е од голем интерес за биолозите, бидејќи би можела да ги вклучи и змиулките. Доколку е вака, змиулките би го продолжиле времето на постоење на оваа група од силурот и девонот до денес.

## Систематика

Во 1920-те, биолозите Киаер и Стенсјо најпрво во *Cephalaspidomorphi* ги вклучиле коскоштитните, безштитните (*Anaspida*) и змиулките, бидејќи сите три групи споделуваат единечна грбна "ноздра", сега позната како назохипофизарен отвор.

Оттогаш мислењата за врските меѓу безвиличните ‘рбетници се најразлични. Повеќето автори ги сметаат безвиличните ‘рбетници за парафилетска група од која се развиле ‘рбетниците со вилица. Поради заедничките одлики како што се парните перки, потеклото на ‘рбетниците со вилица може да лежи во цефаласпидоморфите. Некои биолози не го користат повеќе името цефаласпидоморфи, бидејќи врските меѓу коскоштитните и безштитните се нејасни, а тука се замешуваат и афинитетите на змиулките. Други ја ограничуваат употребата на името на групите кои се многу појасно поврзани со коскоштитните, како што се *[[Galeaspida]]* и *[[Pituriaspida]]*, кои беа непознати во 1920-те.

## Змиулки

Многу автори сè уште ги сметаат цефаласпидоморфите како линеовска класа чии единствени живи претставници се змиулките.

## Надворешни врски
* Елаборат на The Tree of Life за врските меѓу безвиличните ‘рбетници (англиски) 
* Мрежно местото Palaeos за Cephalaspidomorphi (англиски) 

## Наводи
* Жанвиер, Филип. **Early Vertebrates** Oxford, New York: Oxford University Press, 1998. ISBN 0-19-854047-7
* Стенсјо, E. A. (1927). The Devonian and Downtonian vertebrates of Spitsbergen. 1. Family Cephalaspidae. Skrifter om Svalbard og Ishavet, 12, 1-391.

Категорија:Безвилични ‘рбетници
Хемиски процеси

Хемиска равенка претставува **хемиски процес**. Во завистност од тоа дали во хемискиот процес се апсорбира или собира енергија имаме два типа на процеси од енергетски аспект. Ако процесот ослободува енергија се нарекува егзотерен процес. Ако во процесот внесува енергија тогаш е ендотерен процес. Ако во хемискиот процез реактантите мунуваат во производи се нарекуваат неповрадни реакции ( иневирзебилни ). Ако хемиски процез се одвива во две насоки реактантите реагираат даваат производи, а производите пак реактанти ( повратен процез ), а пример за тоа е дишење кај човек.
Атомска тежина

Да не се помеша со: Атомска маса

**Атомска тежина** (или **релативна атомска маса**) е број што покажува колку пати масата на хемискиот елемент е поголема од една дванаестина од масата на изотопот C<sup>12</sup>.

Релативна молекулска маса е број што покажува колку пати масата на хемиското соединение е поголемо од една половина од масата на C12 (изотопот C12 содржи 6 протони и 6 неутрони).

## Наводи

Категорија:Хемиски својства
Категорија:Стехиометрија
Категорија:Количество супстанција
Категорија:Периоден систем на елементите
Клучна коска

Кај човекот, **клучната коска** (односно **clavicula**) претставува долга коска вметната меѓу лопатката и градната коска. Таа наликува на положена латинска буква (S). Конкавитетот од медијалната кривина е свртен напред. На клучната коска се разликува дел или тело и два краја, еден медијален или стернален, а другиот латерален или акромијален. Стерналниот крај се зглобува со градната коска, а акромијалниот се зглобува со еден коскен израсток на скапулата наречен *[[acromion]]*. На телото од клавикулата се разликуваат две страни, горна и долна. Горната е поткожна и лесно се палпира.

Категорија:Коски
Плешка

Кај човекот, **плешката** или **лопатката** (односно **scapula**) е триаглеста плочеста коска прилепена за задната страна од градниот кош, протегајќи се од второто до седмото ребро. На неа се разликуваат две страни, предна и задна, потоа три раба и три агли. Предната страна од лопатката е означена како ребрена страна, бидејќи прилегнува на ребрата. Таа во целост е вдлабната во подлопаткина јама (*[[fossa subscapularis]]*, 1 на сликата горе) каде што се поврзува истоимениот мускул. Задната страна од лопатката со помош на лопаткин гребен (*[[spina scapulae]]*, 2 на сликата долу) е поделена на две јами и тоа горна надгребна јама (1 на сликата долу) и долна, подгребна јама (3 на сликата долу). Во јамите се поврзуваат истоимените мускули. Лопаткиниот гребен насочен латерално завршува со коскено задебелување или натпрелка *acromion* (10 на сликата долу). Акромионот носи зглобна површина за зглобување со акромијалниот крај на клавикулата. Аглите од лопатката се три на број и тоа горен (5 на долната слика), долен (7 на долната слика) и латерален (9 на долната слика). На латералниот агол се наоѓа зглобна вдлабнатина (*[[cavitas glenoidalis]]*, 2 на горната слика) за зглобување со коската на надлактот (*humerus*). Над зглобната вдлабнатина се наоѓа коскен израсток налик на клун (*[[processus coracoideus]]*, 11 на долната слика). На него се поврзуваат повеќе мускули и врски. Рабовите од лопатката се исто така на број три: латерален (8 долу), горен (4 долу) и медијален (6 долу). Медијалниот е оддалечен од ’рбетниот столб за 5 – 6&nbsp;cm.
250px|thumb|left|Положба на коската во рамките на раменскиот појас.

Категорија:Коски
Рамена коска

Кај човекот, **рамената коска** или **надлактицата** (односно **humerus**) е долга коска вметната меѓу плешката и коските од подлактот. На неа се разликуваат три дела: тело и два краја, горен и долен. Телото од хумерусот (*corpus humerus*) наликува на тристрана призма. На него се опишуваат две предни страни, латерална и медијална и една задна страна. Страните се поврзани со три раба, на предните страни се поврзуваат делтоидниот и надлакотниот мускул. На задната страна се забележува коса бразда за премин на радијалниот нерв (*nervus radialis*). На горниот крај од хумерусот се гледа зглобна глава (*[[caput humeri]]*) за зглобување со плешката. Околу главата се наоѓа плитка бразда или анатомски врат, а пред него и латерално се забележуваат две џумки, голема (*[[tuberculum majus]]*) и мала (*[[tuberculum minus]]*). Тие служат за поврзување на мускулите од рамениот појас. На границата меѓу гоrниот крај и телото од хумерусот се наоѓа тесен дел означен како хируршки врат. На тоа место коската најчесто се крши. Долниот крај од хумерусот се дели на два дела - бочни незглобни делови и еден среден зглобен дел - кондил. На кондилот се разликуваат две зглобни површини: медијална што наликува на макара (*[[trochlea humeri]]*) и латерална што наликува на главичка (*[[capitulum humeri]]*). На нив од предната страна се наоѓа по една јамичка, а од задната страна се забележува длабока лакотна јама (*[[fossa olecrani]]*) Зглобните тела на главичката и макарата се зглобуваат со обете коски од подлактот. Епикондилите пак служат за поврзување на бројни мускули. Од латералниот епикондил тргнуваат екстензорите на шепата и прстите, а од медијалниот нивните флексори.

Категорија:Коски
Категорија:Анатомија на горните екстремитети
Кочанска Река

**Кочанска Река** — река во Кочанско, Источна Република Македонија. Извира од јужната страна на Лопенско Било на Осогово, во месноста Ретки Буки, на надморска височина од 1.630 метри. Во Брегалница се влева кај селото Чифлик, на надморска височина од 295 метри. Реката има развиено извориште со широка долина, која до Кочани е клисуреста, а потоа до вливот тече како рамничарска река. Вкупната должина на Кочанска Река изнесува 34 километри.

Во планинскиот дел прима поголем број притоки, како што се Лопенска, Рамнобрдска и Мала Река. Сите тие доаѓаат од десната страна, поради што Кочанска Река има разгранета, но асиметрична хидрографска мрежа.

Највисок водостој реката има во текот на април и мај кога се топи снегот од високите планински врвови, а најнизок во јули и август, кога врнежите се минимални, а испарувањето поради високите темепратури на воздухот е големо.

Реката има доста голем пад (39,3%) што овозможило во нејзиното корито кај селото Долно Гратче да биде изградена вештачка акумулација, која според селото го добила името Гратче.

## Назив

Своето име реката го добила според најголемото населено место низ кое протекува, градот Кочани. Меѓутоа, меѓу месното население таа е позната и како Крива Река.

Потврда за ова наоѓаме и во народната песна „*Кочански сејмени*“:

*Ајде ред се редат мале,*
*море ред се редат*
*кочански сејмени, мила мале*
*кочански сејмени.*

*Ајде ќе ми одат, мале*
*ајде ќе ми одат,*
*покрај Крива Река*
*мила мале, покрај Крива Река...*

## Историја
Во јуни 2023 година, во атарот на Облешево, Кочанска Река се излеала.

## Стопанство
На патот кон вештачкото езеро Гратче, во месноста Бавчалук, се наоѓа воденица стара околу шестотини години, според кажувањето на сопствениците Ангелови. По старите кажувања оваа е Каракашка или Белска воденица. Попозната е под второто име, бидејќи овде најмногу мелеле жито селани од Бели. Веднаш до воденицата минува и најкраткиот пат до Бели. Порано била изградена од плет, а пред Првата светска војна е обновена. Денешните ѕидови и се од пред 130 години. Не работела само од 1963 – 1988 година. Како реткост за овие простори, воденицата често е посетувана од странци. Доаѓал да ја види конзулатот на Австрија, Јапонци, доаѓале научници од Украина од Институтот за сончева енергија. По текот на Кочанска Река, порано имало 27 воденици. Сега има само остатоци од нив.

## Галерија
Фотографии се поставени според водотекот на реката.

Кочанска Река 03.jpg|Реката во близина на Дуди Ханум џамијата
Кочанска Река 05.jpg|Реката во близина на Паркот на Револуцијата и ЦК „Бели мугри“ (се гледа десно)
Кочанска Река 04.jpg|Реката и пешачкиот мост во близина на Паркот на Револуцијата и ЦК „Бели мугри“
Кочанска Река 06.jpg|Реката кај бул. „Стево Теодосиев“.
Кочанска Река 01.jpg|Реката во близина на ОУ „Кирил и Методиј“
Кочанска Река 02.jpg|Реката и железничкиот мост


## Поврзано
* Кочанска Река (Жижевска Река) — истоимена река во југоисточна Пиринска Македонија

## Наводи

## Надворешни врски

Категорија:Географија на Кочани
Категорија:Притоки на Брегалница
Знаме на Саудиска Арабија

[thumb|250px|right|[Податотека:FIAV 011011.svg|23px 23px Податотека:IFIS Two-sided.svg Податотека:IFIS Vertical rotated.svg Државно и воено знаме. Flag ratio: 2:3]]

**Знамето на Саудиска Арабија** (арапски: **علم المملكة العربية السعودية**) е националното знаме на Саудиска Арабија и го користи владата на државата од 15 март 1973. Тоа е зелено знаме со арапски натпис и со меч под натписот. Натписот е напишан на тулут писмо и го означува исламското изјаснување на верата.

:لا إله إلا الله محمد رسول الله
:*lā ’ilāha ’illa-llāh muḥammadun rasūlu-llāh*
:"Нема друг Господ освен Алах. Мухамед е гласникот на Алах."

Мечот ја симболизира правдата.

## Употреба
200px|right|thumb|Знамето на Саудиска Арабија не се чува никогаш на пола копје.

Поради пораката која е напишана на самото знаме, тоа никогаш не се прикажува на маици или слични предмети. Исто така Саудиска Арабија не дозволила да се претстави знамето на топката за време на светското првенство во фудбал во 2002. Покрај тоа, знамето на Саудиска Арабија никогаш не се чува на пола копје, дури не и за време на жалост.

## Историја
Зеленото знаме со пораката се претпоставува дека е поврзано со движењето Салафи во XVIII век. Ова движење е тесно поврзано со растот на моќта на фамилијата Сауди и со прогласувањето на Абдулазиз бид Абдулрахман Ал-Сауд за крал во 1902. Тој го додал мечот на знамето.


File:Saudi Arabia Flag Variant (1932).svg|23pxВаријација на знамето кое се користело од 1932 до 1934.
File:Saudi Arabia Flag Variant (1934).svg|23pxВаријација на знамето кое се користело од 1934 до 1938.
File:Saudi Arabia Flag Variant (1938).svg|23pxВаријација на знамето кое се користело од 1938 до 1973.


## Минати знамиња


File:Flag_of_the_First_Saudi_State.svg|23pxЗнаме на Неџд од 1744 до 1891.
File:Flag of the Second Saudi State.svg|23pxЗнаме на Неџд 1902 до 1921.
File:Flag of Nejd (1921).svg|23pxЗнаме на Неџд од 1921 до 1926.
File:Flag of Nejd (1926).svg|23pxЗнаме на Неџд од 1926 до 1932.
File:Flag of the Emirate of Ha'il.svg|23pxЗнаме на Империјата Хаил од 1835 до 1920.
File:Flag of Ha'il 1920.svg|23pxЗнаме на Емират Хаил 1920 до 1921.
File:Red flag.svg|23pxПровизорно знаме на Хеџаз, 1916 до 1917.
File:Flag of Hejaz (1917).svg|23pxЗнаме на Хеџаз од 1917 до 1920.
File:Flag_of_Hejaz_1920.svg|23pxЗнаме на Хеџаз од 1920 до 1926.
File:Flag_of_Hejaz_1926.svg|23pxЗнаме на Хеџаз од 1926 до 1932.


## Други знамиња


File:Civil Ensign of Saudi Arabia (obverse).svg|Цивилно знаме.
File:Naval Ensign of Saudi Arabia.svg|Воен емблем на Саудиска Арабија.
File:Naval base flag of the Royal Saudi Navy.svg|Знаме на морнарицата. 
|Знаме на кралските воздушни сили.
File:Royal Standard of Saudi Arabia.svg|Кралско знаме на Саудиска Арабија


## Наводи

## Поврзано
* Грб на Саудиска Арабија
* Саудиска Арабија

## Надворешни врски
* 

Категорија:Знамиња на Саудиска Арабија
Категорија:Национални симболи на Саудиска Арабија
С
Знаме на Бангладеш

[right|thumb|208px|[Податотека:FIAV 000100.svg|20px Цивилно знаме.]]
[right|thumb|208px|[Податотека:FIAV 000001.svg|20px Цивилно знаме.]]
thumb|right|208px|Првото знаме на Бангладеш.

**Знамето на [[Бангладеш]]** (бенгалски: **বাংলাদেশের জাতীয় পতাকা**) официјално било усвоено на 17 јануари 1972. Тоа е засновано на слично знаме кое се користело за време на Бангладешката војна за слобода во 1971. Подоцна од дискот била отстранета картата на Бангладеш по наредба на генералот Абул Манзур. Знамето се состои од црвен диск на зелена основа. Црвениот диск го озналчува сонцето кое изгрева над Бангал и крвта пролеана за независност на татковината. Зелената основа ја претставува природата на Бангладеш. Цивилното знаме е малку поразлично и во него доминираат црвената или белата боја.

## Поврзано
* Грб на Бангладеш
* Бангладеш

## Наводи

## Надворешни врски
* Информации за знамето, Банглапедија.

Категорија:Знамиња на Бангладеш
Б
Категорија:Национални симболи на Бангладеш
Знаме на Демократска Народна Република Кореја

**Знамето на [[Демократска Народна Република Кореја]]**  било усвоено на 8 септември 1948 година како национално знаме на државата. Првичното усвоено знаме на Северна Кореја било набрзо редизајнирано за да добие покомунистички карактер како додавање на црвена петокрака на бел диск.

Традиционалното корејско знаме е црвено, бело и сино. Владата во Северна Кореја со мали модификации во боите и дизајнот го создале денешното знаме и го додале белиот диск со црвената петокрака. Белиот диск го претставува тегокот кој се наоѓа на јужнокорејското знаме. Црвената боја ја означува револуцијата и комунизмот, сините линии ги означуваат суверенитетот, мирот и пријателството. Белата боја означува чистота.

## Галерија

File:Flag of the Workers' Party of Korea.svg|Знаме на Работничката партија на Кореја
File:Unification flag of Korea.svg|Знаме на корејското обединување 
File:Flag of the Soviet Union 1923.svg|23pxЗнаме на советската окупација на Северна Кореја 1945-1948


## Наводи

## Поврзано
* Грб на Северна Кореја
* Северна Кореја
* Знаме на корејското обединување
* Знаме на Јужна Кореја

Категорија:Национални симболи на Северна Кореја
Категорија:Знамиња на Северна Кореја
К
Религија во Австрија

Меѓу повеќето религии, како најзастапна во Австрија е Римокатоличката. Според пописот од 2001 година, 73,6% од населението на земјата се христијани. Според податоци од крајот на 2005 година бројот на верници на Римокатоличката црква е околу 5.663.000 членови или 68,5% од вкупната популација на Австрија  Бројот на верници од Лутеранската црква е околу 5,7% од вкупниот број на  верници. Поголемиот број Лутеранци живеат во провинцијата  Корушка, Јужна Австрија. Во меѓувреме, бројот на муслиманите е во пораст, со 4,2%. Постојат и помали заедници на Хиндуисти, будисти и евреи итн.

## Резултати од анкетата
[десно|200px|[Црква Свети Стефан (Виена)|Црквата Свети Стефан во Виена]]
Според Евробарометар анкета од 2005 година, :

* 54% од австриски граѓани одговориле дека "веруваат оти Бог постои ".
* 34% одговориле  дека "тие веруваат дека постои некоја сила на духот или сила на животот".
* 8% одговориле дека "не веруваат оти постои било кој вид на Бог, или сила".

## Историја

Австрија во голема мера била под влијание на протестантската реформација, при кое мнозинство од населението станало протестантско. Но со почетокот на контрареформацијата, католицизмот повторно станал како доминантна религија. Значајните еврејска популација (околу 200.000 во 1938 година), главно, престојувале во Виена, и истата била сведена на само неколку илјади во текот на масовната емиграција во 1938 (повеќе од 2 / 3 од еврејската популација емигрирала од 1938 до 1941 година), и по Холокаустот за време на нацистичкиот режим. Имиграција во последниве години, главно од Турција и поранешна Југославија, довела до зголемување на бројот на муслиманите и православните христијани.

## Наводи
Ѓорѓи Мавродиев

**Ѓорѓи Мавродиев** (Георги Мавродиев) — македонски физичар и професор.

Роден во 1928 година во селото Крупник, пиринскиот дел на Македонија. Во 1950 година, тој дипломирал на Универзитетот „Кирил и Методиј“ во Скопје. Во 1960 година, тој докторирал на ПМФ, со тема за исправувачките својства на Бунзеновиот пламен. Специјализирал во Љубљана и во Единбург. Почнувајќи од 1971 година, тој станал редовен професор на ПМФ.

Предавал механика, термодинамика и електромагнетизам, како и општа физика на останатите факултети. Објавил повеќе трудови за електричната спроводливост на гасовите и плазмата, за фазните дијаграми на тврдите тела и легурите, проучувани преку нивната дилатација, за тенките филмови и примената на сончевата енергија.

Соавтор е на повеќе средношколски учебници. За периодот 1975-1976 бил декан на ПМФ.

## Наводи

Категорија:Македонски физичари
Категорија:Југословенски физичари
Категорија:Бугарски физичари
Категорија:Македонци во Бугарија
Категорија:Апсолвенти на универзитетот „Св. Кирил и Методиј“
Категорија:Доктори на Природно-математичкиот факултет - Скопје
Категорија:Професори на Природно-математичкиот факултет - Скопје
Амблем на АРМ

thumb|220px

[thumb|220px|Фреска во црквата [Црква „Св. Ѓорѓи“ - Лазаровци|„Св. Ѓорѓи“ во Лазаровци, која е земена како основа на армискиот грб]]**Амблемот на АРМ** е единствениот знак за припадност на Армијата на Република Македонија.

thumb|220px|Амблем на армијата пред 2019

Единствениот знак за припадност на Армијата, претставува стилизиран цвет на сончоглед, изработен на метал или везен на ткаенина. Цветот го претставуваат 12 листови со златножолта боја. Во средината е црвено поле со кружен облик на кое е испишан натпис ,,АРМ”. Припадниците на Армијата, единствениот знак за припадност на Армијата на Република Македонија, го носат на плик-капа, капа, баретка и шапка. Единствениот знак за припадност за плик-капа и шапка се изработува во метал, а за баретка и капа со везење. Единствениот знак за припадност за баретка и шапка е со пречник од 40mm, а за плик-капа и капа е 28mm. Единствениот знак за припадност, кај генералите на Армијата на Република Македонија е обвиен со две ловорови гранчиња со златно-жолта боја во полукруг и е изработен од метал.

Категорија:Армија на Република Македонија
Кочи Ѕоѕе

**Коци Ѕоѕе** — роден во 1917 година во селото Негован, Леринско, Егејска Македонија. Завршил грчка гимназија во Солун. Неговото семејство се преселило во Албанија во 1930 година. Таму влегол во редовите на комунистичката партија и бил еден од нејзините најактивни членови на подрачјето на Корча. Заради својата дејност е уапсен и затворен сè до 1939 година, кога успеал да побегне. За време на Втората светска војна е еден од раководителите на комунистичкото движење во Албанија. Месец мај 1944 година е избран за заменик-претседател на Високиот совет на Албанија, и повишен во генерал-поручник. По војната е начело на Министерството за внатрешни работи, организатор на тајните служби за борба со антикомунистичкиот отпор. Исто така бил член на Политбирото и пратеник во собранието. Тој е човекот, кој бил најтесно поврзан со комунистичките водачи на Југославија и политички соперник на Енвер Хоџа. По прекинувањето на дипломатските односи меѓу Албанија и Југославија е тргнат од фукцијата начелник на МРВ. Наскоро по посетата на Москва од Енвер Хоџа ( 28 ноември 1948 година), е уапсен. На таен процес, на 11 мај 1949 година, заедно со група соработници (Темелко Кристо, Панди Кристо, Нести Керенџи) — суден од воен суд, при што му е изречена смртна казна и обесен. До ден денес не се знае каде е неговиот гроб.

Во своите сеќавања, Енвер Хоџа го опишува како југословенски агент, оптоварен со одговорноста за масовиот терор спреведен во годините 1944-1948. Советскиот новинар Аркадиј Пјервенцев, кој го следел процесот против него, го опишал така: „*Коци Ѕоѕе, тој малак маж кој спојува ѕверство и малодушност на чакал. Со помош на Тито се прикрива во својата сопствена земја, помагајќи на неговата економска инвазија во Албанија.*“.

Се смета дека заслуга на видните партиски функционери на некогашната Комунистичка партија, Коци Ѕоѕе, Панди Кристо и др. кои биле по потекло Македонци, е зачување правото на образование на мајчин македонски јазик за македонското малцинство во Мала Преспа и оставање на работа на Никола Беровски по истерувањето на македонските учители во 1948 година.

## Литература
* Македонска енциклопедија, Скопје, 2009
* Owen Pearson, Albania in the Twentieth Century, A History: Volume III: Albania as Dictatorship and Democracy, 1945-99, Tauris 2007, s.344
* Kujtim Halili, Fjalor biografik ushtarak, Tirana 2006, ISBN 99943-849-2-9
* Berend, Ivan T. *Central and easter europe 1944-1993* U.K. page 65.66
* Georg Hermann Hodos: Schauprozesse. Stalinistische Säuberungen in Osteuropa 1948-54, Zürich 1988.
* Louis Zanga: Biographies of Prominent Public Figures, in: Albanien. Hrsg. von Klaus-Detlev Grothusen, Göttingen 1993 (= Südosteuropa-Handbuch Bd. VII), S. 769-777

Категорија:Македонски комунисти
Категорија:Албански комунисти
Категорија:Родени во 1911 година
Знаме на Лаос

right|thumb|200px|Знаме на Лаос.

**Знамето на Лаос** е националното знаме на Лаос и било усвоено на 2 декември 1975. Ова знаме било кратко време користено од лаоското движење во 1945 година.

## Опис

Знамето се состои од три хоризонтални ленти, од кои горната и долната се црвени додека средната е сина. Во средината има бел диск. Соодносот на знамето е 2:3.

Националното знаме на Лаос било усвоено на 1975 година кога државата станала демократска република. Ова е ретко комунистичко знаме кое не користи петокрака во самиот дизајн. Ова знаме го заменило оригиналното лаоско знаме кое е црвено и има слон на него. Со тоа знаме се објаснува изреката „држава на милион слонови“ и датира од 19 век.

## Галерија


File:Flag of Laos (1952-1975).svg|23pxЗнаме на Кралство Лаос (1952-1975).
File:Flag of French Laos.svg|23pxЗнаме на Лаос како француска колонија.
File:Flag of Siam (1855).svg|23pxОригинално знаме на Лаос.



## Поврзано
* Лаос
* Грб на Лаос
## Наводи

Категорија:Знамиња на Лаос
Категорија:Национални симболи на Лаос
Л
Знаме на Катар

**Знамето на [[Катар]]** () е национално знаме на државата. Ова знаме има сооднос од 11:28 со лилава асиметрична вертикална половина со девет краци (линии) и со бела втора половина. Знамето на Катар е единственото национално знаме со ширина повеќе од двојно поголема од неговата висина

Значењето на катарското знаме е:
* **белата боја** ја означува меѓународно признатата боја на мирот,
* **лилавата боја** ја означува пролеаната крв на катарците за стекнување на независноста,
* **деветте краци или јазли** означува дека Катар е деветти член на Емиратите на Персискиот Залив.

Знамето било официјално прифатено на 9 јули 1971 година иако многу слично знаме, скоро идентично, било користено до 1949 година. Ова знаме е слично со знамето на Бахреин, кое има помалку црвени јазли со различен сооднос на знамето.

## Историски знамиња

Податотека:Red_flag.svg| 18 век–1860
Податотека:Flag of Qatar (c. 1860-1916, 1916-1932).svg| 1860–1916,1916–1932
Податотека:Flag of Qatar (1916).svg| 1916
Податотека:Flag of Qatar (1932–1936).svg| 1932–1936
Податотека:Flag of Qatar (1936-1949).svg|  1936–1949
Податотека:Flag_of_Qatar_(1949).svg|11:30  1949–1971

## Наводи

## Поврзано
* Катар
* Грб на Катар

Категорија:Знамиња на Катар
Категорија:Национални симболи на Катар
К
Знаме на Бахреин

[thumb|208px|[Податотека:FIAV 111111.svg|23px Знаме на Бахреин со сооднос 3:5]]
[thumb|208px|[Податотека:FIAV 111111.svg|23px 23px Знамето на Бахреин кое се користело од 1972 до 2002.]]

**Знамето на [[Бахреин]]** ()  е националното знаме на државата и се состои од две вертикални асиметрични полиња од кои левото е бело, додека десното е црвено и формира пет триаголници. Црвената боја е традиционална боја за земјите од Персискиот Залив. Петте триаголници ги претставуваат петте столба на Исламот.

## Историја
Најстарото бахреинско знаме кое е познато е чисто црвено. Во 1820, Бахреин потпишал договор со Обединетото Кралство и на знамето се додало бело поле. Во 2002 година се сменило знамето на Бахреин и од 28 јазли се добиле само пет.

## Галерија


File:Royal Standard of Bahrain.svg|23pxКралско знаме на Бахреин.
File:Flag of Bahrain (1932 to 1972).svg|23pxЗнаме кое се користело од 1932 до 1972.
File:Flag of Bahrain (1820-1932).png|23pxЗнаме кое се користело од 1820 до 1932.
File:Flag of Bahrain (before 1820).png|23pxЗнаме кое се користело до 1820.



## Поврзано
* Грб на Бахреин
* Бахреин
## Наводи

Категорија:Знамиња на Бахреин
Б
Категорија:Национални симболи на Бахреин
Штитоносци

**Штитоносци** () — изумрени примитивни безвилични ‘рбетници чии тела биле препокриени со оклоп од коскени плочки. Нивните фосили се наоѓани во слоевите од ордовикот и девонот од Северна Америка и Европа. Тие најчесто биле помалку од 30&nbsp;cm долги и најверојатно биле бавни, бентосни животни.

Друга новина кај штитоносците била употребата на жабри, но не како апарат за исхрана, туку исклучиво за дишење. Раните хордати со жабри ги користеле истите како за исхрана, така и за дишење. Штитоносците имале одделни голточни жабрени торбички долж страните на главата, кои биле постојано отворени, без жабрено капаче (оперкулум) за заштита. За разлика од без‘рбетниците кои ја користат активноста на трепките за да ги придвижат хранливите честички, штитоносците го користеле својот мускулест голтник за да создадат вшмукувачка сила која го потиснувала малиот и слабодвижечки плен кон нивните усти.

Штитоносците постоеле како две главни групи, попримитивните разноштитни (*Heterostraci*) и цефаласпидоморфите. Цефаласпидите биле понапредни од разноштитните, бидејќи поседувале странични стабилизатори за поголема контрила на нивното пливање.

По појавата на ‘рбетниците со вилица (односно оклопните риби, бодликавите ајкули, ајкулите итн.) пред околу 400 милиони години, се намалил бројот на повеќето штитоносци, а последните штитоносци изумреле на крајот на Девон.

Поткласата *Ostracodermi* е сместувана во надкласата на безвилични ‘рбетници (*Agnatha*) заедно со поткласата на ‘рбетниците со вилица (*Ganthostomata*), каде припаѓаат змиулките и миксините. Овој поим не се појавува многу често во денешните систематики, бидејќи оваа група животни е парафилетичка или полифилетичка. Меѓутоа, поимот "штитоносец" или "остракодерм" е сè уште во употреба како неформален поим за штитестите безвилични ‘рбетници од Палеозоикот.

Некои поглавни групи на штитоносци се:

* †Pteraspidomorphi
* †Thelodonti
* †Anaspida
* †Galeaspida
* †Pituriaspida
* †Osteostraci

## Наводи

Категорија:Безвилични ‘рбетници
Воена академија на АРМ

**Воената академија** е основана со Законот за ВА донесен на 7 јуни 1995 година. На 25 септември 1995 примени се првите питомци во 1 година. На 11 октомври 1995 е одбележан почетокот на работата на академијата. Од 1996 година таа го носи името „Генерал Михаило Апостолски“. Во јуни 1996 е верифицирана во Министерството за образование и наука, додека на 29 јули 1999 заврши првата генерација питомци школувана таму. По учебната 2003/04 година немаше прием на питомци (мораториум) за додипломски студии. На 11 декември 2008 г. Владата на Македонија донела одлука за отпочнување на процес за продолжување на работата на Воената академија.

## Период по формирањето на Воената Академија

На 7 јуни 1995 година Собранието на Македонија донесе Закон за воена академија со кој е основана Воената академија на Република Македонија. Според овој Закон Установата за обучување на воени старешини се трансформира во Воена академија.

Воената академија е дефинирана како воена високообразовна и научноистражувачка установа која, според Законот, својата дејност ја врши согласно Законот за високото образование и Законот за научноистражувачката дејност во Република Македонија.

Во септември 1995 година на школување се примени првите питомци во 1 година на Воената академија.

Академската година почна во октомври, а почетокот со работа на Академијата свечено е одбележен на 11 октомври - Денот на востанието на македонскиот народ кога питомците од 1 година ја дадоа свечената обврска.

Воената академија го носи името „Генерал Михаило Апостолски“ по генерал-полковникот Михаило Апостолски кој бил командант на ГШ на Македонија во Народноослободителната војна (НОВ) од 1941 до 1945 година.

## Поврзано
* Армија на Република Македонија
## Надворешни врски

*Официјално мрежно место 

Категорија:Армија на Република Македонија
Категорија:Појавено во 1995 година во Македонија
Куп на Македонија во кошарка

**Куп Благоја Георгиевски - Буштур**, познат и по старото име **Куп на Македонија** ― второто најквалитетно кошаркарско натпреварување во Македонија. Во ова натпреварување најмногу титули има МЗТ Аеродром со 14 трофеи, кој е и моментален првак.

На 11 март 2020 година, на редовна седница на Управниот Одбор при Кошаркарската федерација на Македонија, било заклучено да се промени називот на натпреварувањето од Куп на Македонија во Куп Благоја Георгиевски - Буштур во чест на поранешниот кошаркар, југословенски репрезентативец и спортски работник Благоја Георгиевски кој претходно загинал во сообраќајна несреќа на 29 јануари истата година.
## Претходни прваци

## Екипна статистика
### Освојувачи на медал

* со задебелени букви се моменталните учесници на Првата Лига
* со коси букви се распаднатите клубови

### Екипи учесници
;Легенда
* – Првак
* – Вицепрвак
*1/2 – Полуфинале
*1/4 – Четвртфинале
* — Не обезбедила пласман
* — Не постоела / распадната
* — Домаќин

### Рекорди
* Најмногу освоени купови во низа: Работнички (2003-2006) и МЗТ Аеродром (2023-2026) со 4 
* Најмногу финалиња во низа: Работнички со 7 (2000-2006)
* Најмногу загубени финалиња во низа: Работнички со 3 (2000-2002)
* Најмногу поени во едно финале: 190 (1993)
* Најмалку поени во едно финале: 122 (2024)
* Најголема кош разлика во едно финале: +32 (1994)

## Поединечна статистика
### Најкорисни играчи на финалето и тренери освојувачи

### Играчи со три или повеќе трофеи
Забелешка: Оваа табела може да е нецелосна

* Со задебелени букви се активните кошаркари
* Со коси букви се пензионираните кошаркари

## Поврзано
*Прва македонска кошаркарска лига
*Втора македонска кошаркарска лига
*Суперкуп на Македонија
*Македонска Кошаркарска Федерација

## Белешки

:1.&nbsp;: Поради ширењето на заразата COVID-19 од вирусот SARS-CoV-2, Кошаркарската федерација на Македонија на 12 март 2020, поради безбедноста на кошаркарските работници, одлучила привремено да ги суспендира кошаркарските натпреварувања организирани од Федерацијата.

## Наводи

## Надворешни врски
* Службено мрежно место на МКФ 
* Старото службено мрежно место на МКФ


Категорија:Појавено во 1993 година во Македонија
Дакијци

thumb|right|250px|Дакиското царство на Буребиста во 1 в. пр н. е.
**Дакијци** (**Дачани** или **Гети**) — древен индоевропски народ кој главно живел на територијте на денешна Романија, Молдавија, но исто така во северна Бугарија. Тие биле тракиски народи. 
## Наводи

## Поврзано
* Тракијци


Категорија:Тракијци
Категорија:Древни народи
Знаме на Оман

**Знамето на [[Оман]]** () е националното знаме на државата. Ова знаме се состои од три хоризонтални полиња во бела, зелена и црвена боја и со вертикална црвена лента на која е грбот на Оман. Белата боја означува мир и просперитет, зелената боја ја означува плодноста и зелените планини и црвената боја означува борбата на народот со странските окупатори. Црвената боја исто така е боја на поранешното знаме на Оман кога бил познат како Султанат Мускат. До 1970 година Оман користел чисто црвено знаме кога во 1970 година султанот предложил сосема ново знаме, денешното.

## Галерија

File:Naval Ensign of Oman.svg|20px Знаме на поморските сили.
File:Royal Standard of Oman.svg|Султанско знаме.


## Поврзано
* Оман
* Грб на Оман

Категорија:Знамиња на Оман
Категорија:Национални симболи на Оман
О
Знаме на Израел

**Знамето на  [[Израел]]** (хебрејски: דגל ישראל, арапски: علم إسرائيل) е националното знаме на Израел и било усвоено на 28 октомври 1948 година. На него е претставена сина Давидова ѕвезда на бела основа помеѓу две хоризонтални сини ленти. Ова знаме било создадено за Зионистичкото движење и ова го претставува талитот, наметка за еврејска молитва.

Сините ленти го означуваат талитот, наметка за молитва. Давидовата ѕвезда била додадена по природен пат бидејќи тоа е симбол на еврејскиот народ.

## Поврзано
* Израел
* Грб на Израел
## Наводи

## Надворешни врски

* Знаме на Израел

Категорија:Знамиња на Израел
Категорија:Национални симболи на Израел
И
Симка Серафимова-Теодосиевска

**Симка Миланова Серафимова - Теодосиевска** (Тетово, ) — македонски специјалист по ортодонција и вонреден професор на Стоматолошкиот факултет во Скопје.

## Животопис
Серафимова - Теодосиевска е родена во Тетово на 19 јули 1923 година. Хабилитирала во 1974 година. Била раководител на Клиниката по ортодонција. Автор е на 74 стручно-научни трудови.

## Наводи

Категорија:Луѓе од Тетово
Категорија:Македонски лекари
Михајло Серафимовски

**Михајло Серафимовски** (р. Тетово, ) — македонски градежен инженер и поранешен редовен професор на Градежниот факултет во Скопје.

## Животопис
Серафимовски е роден во Тетово на 7 октомври 1927 година. Бил редовен професор на Градежниот факултет во Скопје од 1976 година, па сè до неговото пензионирање во 1987 година. Предавал по предметите *хидротехнички објекти и искористување на водните сили*, каде бил раководител на катедра. Завршил во Белград  во 1952 година, а потоа работел во градежната оператива. Одиграл значајна улога во формирањето на хидротехничкиот кадар во современа Македонија. Со изразена смисла за практична работа учествувал во реализацијата на голем број големи брани као „Шпилје“, „Тиквеш“, „Стрежево“ и др.

## Наводи

Категорија:Луѓе од Тетово
Категорија:Македонски универзитетски професори
Категорија:Македонски инженери
Знаме на Шри Ланка

[thumb|right|[Податотека:FIAV historical.svg|23pxЗнаме на Цејлон од 1951 и 1972]]
[thumb|right|[Податотека:FIAV historical.svg|23pxЗнаме на Цејлон 1948-1951]]
[thumb|right|[Податотека:FIAV historical.svg|23pxЗнаме на Британски Цејлон, 1815 - 1948]]

**Знамето на [[Шри Ланка]]** е националното знаме на Шри Ланка. Ова знаме се состои од златен лав на темноцрвена боја со *меч* во рака. До овој квадрат има две вертикални ленти во портокалова и зелена боја. Околу овие три ленти има жолта гранична лента. Ова знаме било усвоено во 1950 година по препорака на првиот премиер на Шри Ланка.

## Симболизам

Знамето на Шри Ланка ја претставува државата и нејзиното богатство. Симболизамот на елементите на знамето се:

## Поврзано
* Шри Ланка
* Грб на Шри Ланка

## Наводи

* Влада на Шри Ланка
* Lanka Library
* Како настанало знамето на Шро Ланка

## Надворешни врски
* Знамето опишано според уставот 

Категорија:Знамиња на Шри Ланка
Категорија:Национални симболи на Шри Ланка
Ш
Лазар Симов

**Лазар Симов** (Тетово,  – Скопје, ) — македонски градежен инженер и поранешен редовен професор на Градежниот факултет во Скопје.

## Животопис

Симов е роден во Тетово во 1907 година. Бил редовен професор на Градежниот факултет во Скопје од 1961 година, па сè до неговото пензионирање во 1977 година. Предавал по предметите од областа на *дрвените и масивните конструкции*. Дипломирал во Белград  во 1932 година, а од 1933 бил на служба во разни делови на Македонија.

На Техничкиот факултет бил од основањето во **Одделот за градежништво**. Бил основоположник на *Катедрата за дрвени и масивни конструкции*. Бил и декан на Техничкиот факултет од 1957 па до 1961 година. Особено се значајни неговите постигнувања во обновата на постземјотресно Скопје и на вијадуктите на автопатот Е-75 на делниците Скопје–Велес и Демир Капија–Удово, како и на  мостовите меѓу Удово и Гевгелија.

## Наводи

Категорија:Македонски инженери
Категорија:Луѓе од Тетово
Категорија:Починати во Скопје
Категорија:Македонски универзитетски професори
Знаме на Киргистан

[right|250px|thumb|[Податотека:FIAV 110000.svg|23px Знамето на Киргистан во сооднос од 3:5]]
**Знамето на [[Киргистан]]** е националното знаме на државата. Ова знаме било усвоено на 3 март 1992 година од Врховниот совет на Киргистан. Ова знаме е црвено со жолто сонце со 40 краци во средината. Во средината на сонцето се наоѓа црвен прстен со три прекрстени ленти, стилизиран покрив на киргиска јурта. Црвената боја ја претставува храброста на народот, сонцето претставува мир и богатство, додека јуртата претставува дом.

## Поврзано
* Киргистан
* Грб на Киргистан

## Наводи

Категорија:Знамиња на Киргистан
Категорија:Национални симболи на Киргистан
К
Томо Софрониевски

**Томо Софрониевски** (Тетово,  - Скопје, ) — македонски првоборец и политичар.

## Животопис
Софрониевски е роден во Тетово на 18 април 1920 година во сиромашно и работничко семејство. Како припадник на работничкото движење во 1938, бил
и член на КПЈ (1940). Тој бил еден од организаторите на НОБ во Тетово и Тетовско (1941). Ја извршувал и функцијата секретар на МК на КПЈ и бил член на Воениот штаб на МК на КПЈ во Тетово. Подоцна бил и член на ОК на КПЈ (од 1942 до 1943) и на Првиот областен комитет на КПМ, заменик политички комесар на Штабот на Првата оперативна зона на НОВ и ПОМ, политички комесар на НО баталјон „Орце Николов“ во 1943 година и командант на Военото подрачје за Кичево и Тетово (1944). По Ослободувањето извршувал разни општествени функции. Бил претседател на СЗБ од НОВМ. Носител е на Партизанска споменица 1941. Починал во Скопје во на 18 ноември  2007 година.

## Наводи

Категорија:Носители на Партизанска споменица од 1941
Категорија:Македонски партизани
Категорија:Политичари од Тетово
Категорија:Починати во Скопје
Знаме на Мјанмар

thumb|Знаме на Мјанмар.

**Знамето на [[Мјанмар]]** е официјалното знаме во државата кое било усвоено на 21 октомври 2010 година кога се заменило старото знаме. Знамето е составено од три еднакви хоризонтални ленти во жолта, зелена и црвена боја. Во средината има голема бела петокрака. До сега нема официјален опис за тоа што значат елементите на знамето.

Новото знаме на државата било предложени на 10 ноември 200 година. Според предлогот, зелената боја симболизира мир, спокојство и природата на земјата, жолтата боја ја симболизира солидарноста додека црвената боја означува храброст и решителност. Белата ѕвезда го означува *вечното опстојување на консолидираната унија*.

## Старото знаме

[thumb|150px|right|[Податотека:FIAV historical.svg|23pxЗнаме на Социјалистичка Република на Унија Мјанмар усвоено на 3 јануари 1974]]
[thumb|150px|лево|[Податотека:FIAV historical.svg|23pxЗнаме на Унија Бурма (1948 to 1974).]]
Старото знаме било усвоено на 3 јануари 1974 со прогласувањето на социјалистичката република од страна на Не Вин. Ова знаме се заснова на знаме користено за време на бурманскиот отпор, движење против јапонската окупација на Мјанмар за време на Втората светска војна, знаме кое било црвено со бела петокрака. Подоцна ѕвездата била отстранета и се додал син квадрат во горниот лев агол со бела голема ѕвезда опколена со пет помали ѕвездички. Тие ја симболизирале различноста на земјата, додека црвената боја означувала храброст. Сината боја означувала мир и белата чистота. Подоцна, овој грб се сменил и добил покомунистички елементи со 14 ѕвезди со растение (ориз) и тркало во средината. Оризот означува земјоделство, тркалото означува индустрија и 14 ѕвезди ги означуваат 14 држави.

## Други знамиња на Мјанмар

File:Flag of Myanmar (2006 proposal).svg|23pxПредлог знаме на Мјанмар од 2006 година.
File:Flag of Burmese Empire (1853-1876).svg|23pxЗнаме на мјанмарската империја (1853 - 1876)
File:Flag of British Burma (1939–1941, 1945–1948).svg|23pxЗнаме на Британска Бурма
File:Burma flag(1943).gif|Знаме на Држава Бурма (1943 – 1945)


## Наводи

## Поврзано
* Мјанмар
* Грб на Мјанмар

Категорија:Знамиња на Мјанмар
Категорија:Национални симболи на Мјанмар
М